నారా రోహిత్, శ్రీ విష్ణు హీరోలుగా రూపొందిన చిత్రం అప్పట్లో ఒకడుండేవాడు. బాక్సాఫీస్ వద్ద చిత్రం మంచి జోరును చూపిస్తోంది. వాస్తవానికి ఆ సినిమాను నిర్మించింది శ్రీ విష్ణు భార్య ప్రశాంతి. ఈ సినిమా విజయం వెనక ఆమె పాత్ర కూడా కీలకమేనట. వాస్తవానికి సినిమా షూటింగ్ ఎప్పుడో పూర్తైపోయిందట. కానీ, ఆమె మాత్రం సినిమా నాణ్యత, కథనం పరంగా ఎలాంటి రాజీ పడలేదట. అందుకే సినిమా అంత బాగా వచ్చిందని అంటున్నాడు హీరో నారా రోహిత్. ‘‘వేరే నిర్మాత అయితే.. సినిమాను వెంటనే రిలీజ్ చేసేసేవాడు. జ్యో అచ్యుతానంద వంటి సక్సెస్ తర్వాత ఆలస్యం చేయకుండా సినిమాను థియేటర్లలో వదిలేసేవాళ్లు. ఒకవేళ మేం ఆ తప్పు చేసి ఉంటే సినిమా ఫలితం మరోలా ఉండేది. ప్రశాంతి లాంటి నిర్మాత వల్ల అలాంటి పొరపాటు జరగలేదు. ఆమె శ్రమకు తగిన ఫలితం దక్కింది’’ అని అన్నాడు. అసలు శ్రీ విష్ణును ప్రశాంతి తన 19వ ఏటనే ప్రేమించి పెళ్లి చేసుకుంది. వాళ్ల ప్రేమ కథను కూడా సినిమాలో వాడారు. అదే శ్రీ విష్ణు కోరిక కూడా. ఇక, పదేళ్లుగా నారా రోహిత్, శ్రీ విష్ణులు మంచి స్నేహితులు. సినిమాల్లోకి వచ్చే కన్నా ముందే.. శ్రీవిష్ణును ఓ డాన్స్ స్కూల్లో కలిశాడు నారా రోహిత్. చాలా మందికి తెలియని ఇంకో విషయం ఏంటంటే.. రోహిత్ ఎంచుకునే కథల వెనక శ్రీ విష్ణు ఉంటాడు. రోహిత్ ఎంచుకునే పాత్రలు, కథలను చూసేది శ్రీ విష్ణునే. ప్రతి కథను ఇద్దరూ విన్నాకే ప్రాజెక్టును ఫైనల్ చేస్తారట.
nara rohit, shree vishnu heerolugaa roopondina chitram appatlo okadundevaadu. baxafis vadda chitram manchi jorunu chupistondi. vaastavaaniki aa sinimaanu nirminchindi shree vishnu bharya prasaanti. ee sinima vijayam venaka aame paatra kuudaa keelakamenata. vaastavaaniki sinima shooting eppudo poortaipoyindata. cony, aame maatram sinima naanhyata, kathanam paramgaa elanti raji padaledata. anduke sinima anta baga vachindani antunnadu heero nara rohit. ‘‘vere nirmaata ayithe.. sinimaanu ventane rillees chesesevadu. jyo achyutaananda vanti suxes tarvaata aalasyam cheyakunda sinimaanu theaterlalo vadilesevallu. okavela mem aa tappu chesi unte sinima phalitam marola undedi. prasaanti lanti nirmaata valla alanti porapaatu jaragaledu. aame shramaku tagina phalitam dakkindi’’ ani annadu. asalu shree vishnunu prasaanti tana 19va etane preminchi pelli chesukundi. vaalla prema kathanu kuudaa cinemalo vaadaaru. adhe shree vishnu korika kuudaa. ika, padellugaa nara rohit, shree vishnulu manchi snehitulu. cinemalloki vache kanna munde.. srivishnunu oo dans schoollo kalisaadu nara rohit. chala mandiki teliyani inko vishayam entante.. rohit enchukune kathala venaka shree vishnu untaadu. rohit enchukune paatralu, kathalanu chusedi shree vishnune. prati kathanu iddaruu vinnake praajektunu final chestarata.